Jan Ladislav Dusík

Jan Ladislav Dusík (iné mená: Dussek, Dušek, Dusik; * 12. február 1760, Čáslav† 20. marec 1812, Saint-Germain-en-Laye) bol český hudobný skladateľ a klavirista. 

Hudobné vzdelanie získal u jezuitov v Jihlave a v Kutnej Hore. Roku 1778 vyštudoval Novomestske gymnázium v Prahe 

, a potom vstúpil do služieb grófa Mannera. V roku 1779 s ním odišiel do Belgicka, kde začal kariéru klavírneho virtuóza. Koncertoval v Amsterdame, Hamburgu, Petrohrade, Berlíne, Paríži i v Miláne. Žil predovšetkým v Paríži, ale roku 1789 utiekol pred revolúciou a až do roku 1799 žil v Londýne. V roku 1804 vstúpil do služieb Ľudovíta Ferdinanda Pruského a žil v Nemecku. Po Ľudovítovej smrti v roku 1807 sa vrátil do Paríža, kde prijal službu u kniežaťa Charles-Maurice de Talleyrand-Périgorda.

Ako skladateľ tvoril predovšetkým komorné diela pre klavír. Je radený ku klasicizmu, ale niekedy je tiež považovaný za priekopníka romantizmu.

Referencie

Iné projekty

Externé odkazy 
 Jan Ladislav Dusík v encyklopédii Britannica

Českí hudobní skladatelia
Skladatelia vážnej hudby
Klasicistickí skladatelia
Operní skladatelia
Českí klaviristi
Osobnosti z Čáslavi
Pochovaní v Prahe